A 2013-as Európa-bajnokságon nem került be a csapatba. A 2013-as gyorsasági kajak-kenu világbajnokságon K2 1000 méteren (Fazekas-Zur Krisztina) és K4 500 méteren (Kozák, Fazekas-Zur, Vad Ninetta) is aranyérmes lett. A 2014-es gyorsasági kajak-kenu Európa-bajnokságon és a 2014-es gyorsasági kajak-kenu világbajnokságon K2 500 méteren (Csipes) valamint K4 500 méteren (Kozák, Kárász, Vad) első helyen végzett. A 2015. évi Európa játékokon négyesben (Kozák, Kárász, Vad) végzett az élen. A 2015-ös gyorsasági kajak-kenu világbajnokságon K2 500 méteren (Kozák) arany-, K4 500 méteren (Kozák, Fazekas, Kárász) ezüstérmes volt. 2015-től az Olimpiai Bajnokok Klubjának delegáltjaként a MOB tagja. A 2016-os gyorsasági kajak-kenu Európa-bajnokságon K2 500 méteren (Kozák) és K4 500 méteren (Kozák, Fazekas, Csipes) is a legjobbnak bizonyult.